Teflon Brothers

Teflon Brothers on alun perin suomalainen, nykyään virallisesti virolainen rap-, pop- ja dancemusiikkia esittävä yhtye, jossa on kolme jäsentä: Pyhimys (Mikko Kuoppala), Heikki Kuula ja Voli. Yhtyeen musiikkiin kuuluvat hyvin oleellisesti omaleimaiset musiikkivideot, jotka räppärit useimmiten itse ovat käsikirjoittaneet ja tuottaneet.

Yhtyeen logo on entisen Tuko-kauppaketjun logo.

 Historia 
 2006 
Teflon Brothers debytoi 2006 julkaistulla Adihasla-soundtrackillä kappaleella "Matkal kotiin". Kappaleesta on julkaistu New Yorkissa kuvattu musiikkivideo.

 2009 
Teflon Brothersin esikoinen, T-albumi, julkaistiin 29. heinäkuuta 2009 suomalaista hip hop- ja rap-musiikkia julkaisevan levy-yhtiön Monsp Recordsin kautta. Albumi parodioi valtavirranmusiikkia, klubiräppiä sekä ns. aitoa underground räppiä. Albumi oli arvostelumenestys ja sai mm. Rumbassa viisi tähteä ja Soundissa neljä. Albumi nousi Suomen virallisen albumilistan sijalle 26. Levyn ensimmäisestä singlestä "Vexi on Velkaa" tehtiin video, jota on katseltu yli puoli miljoonaa kertaa.

 2010 
Teflon Brothers julkaisi toisen, ©-nimisen, studioalbumin elokuussa 2010. Tämänkin albumin julkaisi Monsp Records. Edellisen albumin tavoin © nousi Suomen virallisen albumilistan sijalle 26.  Kuten edellinen T-levy myös © sai hyvän vastaanoton, muun muassa Soundi antoi levylle neljä tähteä. Albumin kappaleesta ”Skippaan duunit” julkaistiin musiikkivideo, jonka ohjasi Ruudolf.

 2012–2013 
Kolmannen albumin viimeistelyvaiheessa Teflon Brothers vaihtoi levy-yhtiötä Monspilta Universal Musicin alaiselle Johanna Kustannukselle ja yhtyeen Valkoisten dyynien ratsastajat -niminen albumi julkaistiin tammikuussa 2013. Albumi nousi Suomen virallisen albumilistan kuudennelle sijalle. Albumin ensimmäinen singlelohkaisu ”Poimunopeus” julkaistiin vappuaattona 2012 samanaikaisesti Spotifyssa, kaikissa digikaupoissa ja videona YouTubessa. Albumin toinen näytekappale "Lähestymiskieloja" julkaistiin kesäkuussa 2012 ja toinen musiikkivideo kappaleesta "Toukasta eroon" lokakuussa samana vuonna. Albumin kolmas musiikkivideo julkaistiin 31. joulukuuta 2012 kappaleesta "Seksikkäin jäbä". Kappaleella vierailevat Stig ja Meiju Suvas. "Seksikkäin jäbä" nousi Suomen virallisen singlelistan kolmannelle sijalle. Kappaleesta julkaistiin huhtikuussa 2013 rock-henkinen remixversio nimellä "Seksikkäin jäbä (Mötley RMX) Xcovered", ja myös siitä julkaistiin musiikkivideo. Seksikkäin jäbä saavutti Suomen virallisen singlelistan kolmannen sijan ja oli TOP10:ssä yhteensä 12 viikkoa.  Sitä on katsottuYouTubessa 3,3 miljoonaa kertaa (tammikuu 2021).

 2014–2015 
Vuonna 2014 Teflon Brothers myi paikan yhtyeestä 50 000 eurolla Huuto.netin välityksellä. Paikan yhtyeestä huusi itselleen omien sanojensa mukaan vahingossa Minna-niminen tyttö, jolla ei ollut rahaa maksaa vaadittua summaa. Tämän jälkeen paikan lunasti itselleen pokeriammattilainen Ilari Sahamies. Tapaus osoittautui mediatempaukseksi, eikä Sahamies todellisuudessa liittynyt yhtyeeseen. Neljäs studioalbumi Isänpäivä julkaistiin 7. marraskuuta 2014.

27. huhtikuuta 2015 julkaistiin "Pämppää"-single, jolla Ilari Sahamies oli mukana vierailevana artistina.

 2016– 
Toukokuussa 2016 Teflon Brothers julkaisi videon, jolla se ilmoitti vaihtavansa nimekseen Mynthon Brothers. Videolla viitattiin Pyhimyksen tapaan haalia itselleen varsin erilaisia projekteja: "Nää on taas näit Pyhin juttui, en mä tiedä, mist se oikein tulee" Heikki Kuula kommentoi. Pyhimys perusteli nimenvaihtoa sillä, että myös rap-artisti Snoop Dogg oli vaihtanut nimensä Snoop Lioniksi ja muusikko Brunosta taas tuli Bruno Mars, ja kummassakin oli "selkeästi takana yhteistyö suklaapatukkabrändien kanssa". Kyseinen mainosvideo tehtiin yhteistyössä Mynthonin kanssa. Videolla oli mukana myös Cloettan toimitusjohtaja Ville Perho, jonka kanssa allekirjoitettiin sopimus, jonka mukaan bändi ottaa vastuun brändin markkinoinnista. Pitkäkestoiseksi suunniteltu yhteistyö Mynthonin kanssa alkoi "Lähiöunelmii"-singlellä, jonka musiikkivideo kuvattiin Los Angelesissa.

Vuonna 2017 toukokuussa julkaistusta Circuksesta tuli ensimmäinen suomalainen albumi, joka on ylittänyt tuplaplatinarajan jo ennen julkaisupäiväänsä. Albumin sisältämiä kappaleita oli striimattu yli 40 miljoonaa kertaa maaliskuun puoleenväliin mennessä.

Lokakuussa 2019 julkaistiin Teflon Brothers -yhtyeestä kertova Johnny Knigan kustantama, toimittaja Hippo Taatilan kirjoittama Teflon Bible -kirja.

Tammikuussa 2021 Teflon Brothersin tiedotettiin olevan yksi Uuden Musiikin Kilpailu 2021:n seitsemästä finalistista kappaleella ”I Love You”, jonka yhtye esittää ruotsalaisen eurodance-laulaja Pandoran kanssa.

Kesäkuussa 2022 Teflon Brothers tiedotti tehneensä levytyssopimuksen Viron Universalin kanssa. Samalla yhtye kertoi tehneensä oman versionsa Juice Leskisen Eesti (On My Mind) -kappaleesta. Lisäksi Teflon Brothers ilmoitti olevansa virolainen yhtye.

 Diskografia 

 Albumit 
 T (2009)
 © (2010)
 Valkoisten dyynien ratsastajat (2013)
 Isänpäivä (2014)
 Circus (2017)
 Loppuunmyyty (2021)

 Mixtapet 
 Iso hätä (2010)

 Singlet 
VuosiSingleListasijoitusifpi.fi AlbumiltaSinglelistaLatauslistaRadiolista2006”Matkal kotiin”———Singlelohkaisu2009”Vexi on velkaa”———T”Viimeinen puritaani”———2011”Erkkaa lapaan” (mukana JVG & Mikael Gabriel)———Singlelohkaisu2012”Poimunopeus”———Valkoisten dyynien ratsastajat”Lähestymiskieloja”———”Seksikkäin jäbä” (mukana Stig & Meiju Suvas)315—2013”Seksikkäin jäbä (Mötley-RMX)” (mukana Stig & Meiju Suvas)———Singlelohkaisu”Jee jee” (mukana Mira Luoti)———Valkoisten dyynien ratsastajat”Pidä itsesi miehenä” (mukana Olavi Uusivirta)———2014”Kärpästen juhlat (osa 2)”———Isänpäivä”Kendo Anthem”33—”Maradona (kesä ’86)”1634”Isänpäivälaulu” (mukana Juno)———2015”Pämppää” (mukana Sahamies)1221Circus”Ay Ay Ay” (mukana Tango-Teemu)34—”Juusto katolle” (mukana Setä Tamu) / ”Posin kautta”3 / —5 / 2891 / —2016”Lähiöunelmii” (mukana Mariska)6112”Hubba Bubba” (mukana Ressu Redford ja HeavyWeight)21—”Meijän biisi (Liiga Anthem)”—30—Singlelohkaisu”Rio ohoi!” (mukana Ollie)208—Circus”Siivet” (mukana Aku Hirviniemi)1423—2017”Arvon leidit”16295”Tukholman syndrooma”———”Manteli” (mukana Spekti & Petri Nygård)54—Singlelohkaisuja2018”Maradona (en español)”199—”Perutaan häät”31—”Kuka antais pukille?” (mukana Spekti & Petri Nygård)32—”Harmaa rinne”11—Loppuunmyyty2019”Marijuana”94—Singlelohkaisu”Juhannussimaa” (mukana Kalevauva.fi)31—Loppuunmyyty”Tee mulle joulu” (mukana Spekti & Petri Nygård)———Singlelohkaisu2020”Lauantaipussi” (mukana MEGA-Ertsi)———Loppuunmyyty2021”I Love You” (mukana Pandora)———”Ilmastonmuutos” (mukana Emma Gun)———2022Eesti (On my Mind) (feat. Juice Leskinen, Märkä-Simo)Nautin elämästä (yhdessä Portion Boysin kanssa) (Marilii cover)

 Musiikkivideot 
 Matkal kotiin (ohjaus Heikki Kuula)
 Vexi oli velkaa (ohjaus Heikki Kuula & Pyhimys)
 Viimeinen puritaani (ohjaus Heikki Kuula & Pyhimys)
 Hikoilen ku raiskaaja (ohjaus Pyhimys & Heikki Kuula)
 Veljee ei voi valita (ohjaus Pyhimys)
 Hoodilammas (mukana Juju, ohjaus SukiSuki & Gushmann)
 Skippaa duunit (ohjaus Ruudolf)
 Poimunopeus (tuotanto Sankarimedia Oy)
 Toukasta eroon (2012)
 Seksikkäin jäbä (mukana Stig & Meiju Suvas, 2012)
 Seksikkäin jäbä (Mötley RMX) Xcovered (mukana Stig & Meiju Suvas, 2013)
 Jee jee (mukana Mira Luoti, 2013)
 Tuusula mielessäin (Matti Nykänen mukana Teflon Brothers, 2013)
 Pidä itsesi miehenä (mukana Olavi Uusivirta, 2013)
 Kärpästen juhlat (osa 2) (2014)
 Maradona (kesä '86) (2014)
 Isänpäivälaulu (mukana Juno, 2014)
 Pämppää (mukana Sahamies, 2015)
 Ay Ay Ay (mukana Tango-Teemu, 2015)
 Posin kautta (2015)
 Juusto katolle (mukana Setä Tamu, 2015)
 Lähiöunelmii (mukana Mariska, 2016)

 Lähteet 

 Aiheesta muualla 

 Teflon Brothersin YouTube-kanava

*